**12.09.2018.**

**Atbildes uz jautājumiem Nr.1**

**Iepirkuma “Finanšu pārskatu audits projektam “Maģistra līmeņa studentu apmācības uzlabošana fizikas zinātņu nozarē Baltkrievijas universitātēs””, ID Nr. RTU-2018/90, komisija ir saņēmusi potenciālā pretendenta jautājumus par iepirkuma nolikumu un sniedz šādas atbildes:**

**Jautājumi.**

Saistībā ar izsludināto iepirkumu „Finanšu pārskatu audits projektam “maģistra līmeņa studentu apmācības uzlabošana fizikas zinātņu nozarē Baltkrievijas universitātēs””, vēlamies precizēt:

1. Vai pie Granta Vadošā partnera (RTU) atradīsies kopijas visiem Saistīto partneru izdevumus apliecinošiem dokumentiem?
2. Vai (kuru) saistīto partneru dokumentu pārbaudei būs nepieciešamas vizītes pie saistītajiem partneriem klātienē?
3. Kurās valodās ir pieejami Saistīto partneru izdevumus apliecinošie dokumenti? Vai būtiskākās dokumentu daļas ir iztulkotas angliski?

**Atbildes.**

1. RTU iesniegs auditoram kopijas ar visu Saistīto partneru izdevumu apliecinošiem dokumentiem.
2. Vizītes pie saistītajiem partneriem nav paredzētas.
3. Saistīto partneru izdevumus apliecinošie dokumenti ir krievu un angļu valodā. Neliela dokumentu daļa varētu būt grieķu valodā – no Kipras universitātes, un flāmu valodā – no KU Leuven universitātes. Ja nebūs skaidrības par dokumentu saturu, mēs lūgsim projekta partneri pārtulkot galvenās sadaļas.